text: Se tout vous vouloie retraire
   PageV02P279
   L'anui de cuer et le contraire 
   Que chascuns ot au dessevrer, 
   J'aroie trop à recorder. 
   Done Ynabele chastia 
   Ses filles, et moult leur pria 
   Qu'eles fussent obéissans 
   Envers leurs seigneurs, et soufrans, 
   Et les tenissent à amour ; 
   Car dame ne puet graindre honnour 
   Avoir, que son seignor amer 
   Et obéir et foi porter. 
   Et eles debonairement 
   Orent à leur mere en couvent 
   Que eles ainsi le feroient. 
   Les naves seur le port estoient 
   Là où cil devoient entrer 
   Qui aler devoient par mer. 
  